CELEX: C2004/228/17
Language: sl
Date: 2004-09-11 00:00:00
Title: Sodba Sodišča (prvi senat) z dne 15. julija 2004 v zadevi C-443/02 (predlog za sprejem predhodne odločbe Tribunale di Pordenone): Nicolas Schreiber (Člen 28 ES — Direktiva 98/8/ES — Dajanje biocidnih pripravkov v promet — Nacionalni ukrep, ki zahteva dovoljenje za dajanje v promet tablet iz lesa rdeče cedre, ki imajo lastnost naravnega sredstva proti moljem)

11.9.2004   
            
            
               SL
            
            
               Uradni list Evropske unije
            
            
               C 228/9
            
         
      SODBA SODIŠČA
   
   (prvi senat)
   z dne 15. julija 2004
   v zadevi C-443/02 (predlog za sprejem predhodne odločbe Tribunale di Pordenone): Nicolas Schreiber (1)
   
   (Člen 28 ES - Direktiva 98/8/ES - Dajanje biocidnih pripravkov v promet - Nacionalni ukrep, ki zahteva dovoljenje za dajanje v promet tablet iz lesa rdeče cedre, ki imajo lastnost naravnega sredstva proti moljem)
   (2004/C 228/17)
   Jezik postopka: italijanščina
   V zadevi C-443/02, katere predmet je predlog Tribunale di Pordenone (Italija) naslovljen na Sodišče, naj na podlagi člena 234 ES v kazenskem postopku pred tem sodiščem zoper Nicolasa Schreiberja, izda predhodno odločbo o razlagi Direktive 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (UL L 123, str. 1), je Sodišče (prvi senat), v sestavi P. Jann (poročevalec) predsednik senata, A. Rosas, S. von Bahr, sodnika, R. Silva de Lapuerta, sodnica, in K. Lenaerts, sodnik, generalni pravobranilec: D. Ruiz-Jarabo Colomer, sodni tajnik:L. Hewlett, glavna administratorka, dne 15. julija 2004 razglasilo sodbo, katere izrek se glasi kot sledi:
   
               1)
            
            
               Člen 3(2) tč ii) Direktive 98/8/ES Evropskega parlamenta in Sveta 98/8/ES z dne 16. februarja 1998 o dajanju biocidnih pripravkov v promet je v skladu s tem, da država članica zahteva predhodno pridobitev dovoljenja za trženje tablet iz lesa rdeče cedre, ki imajo lastnost naravnega sredstva proti moljem.
               Te tablete ne morejo biti označene kot proizvod, ki vsebuje samo „osnovno snov“, ki bi tako lahko bile dane na italijansko tržišče brez predhodnega dovoljenja ali registracije, ampak morajo biti označene kot „biocidni pripravek“ v smislu Direktive 98/8.
            
         
               2)
            
            
               Člen 4(1) Direktive 98/8 je v skladu s tem, da država članica zahteva predhodno pridobitev dovoljenja za trženje tablet iz rdeče cedre, ki imajo lastnost naravnega sredstva proti moljem, ki so zakonito dane na tržišče druge države članice, ne da bi bilo v tej drugi državi potrebno dovoljenje ali registracija.
            
         
               3)
            
            
               Dejstvo, da država članica zahteva predhodno pridobitev dovoljenja za trženje tablet iz lesa rdeče cedre, ki imajo lastnost naravnega sredstva proti moljem, ki so zakonito dane na tržišče druge države članice, ne da bi bila v tej državi potrebno dovoljenje ali registracija, predstavlja ukrep z enakim učinkom v nasprotju s členom 28 ES, ki pa je lahko kljub temu utemeljen iz razlogov varovanja javnega zdravja iz člena 30 ES.
            
         
      (1)  UL C 31, 8.2.2003.